  Виталий Пронин Эграысь Николай Витрук нимо художественной галереяын пумиськон ортчиз Лилия Прозороваен, Удмурт Элькунысь искусство удысысь дано художниклэн Леонид Прозоровлэн кузпалыныз.Леонид Алексеевичлэн творчествоез но улонэз герӟаськемын вал Удмуртиын потӥсь газет-журналъёсын, кема ужаз «Удмурт дуннеын», Россиын но Удмуртиын ортчылӥсь адӟытонъёсы пыриськылӥз. Л. Прозоровлэн туж ӟеч пӧрмылӥзы графика амалэн лэсьтэм ужъёсыз, соос сӥземын вордӥськем шаермылы, анайлы, удмурт семьялы, удмуртъёслэн улон-вылонзылы.Эграысь искусствоосъя 1 номеро нылпи школаын дышетскисьёслы Лилия Хасановна мадиз Леонид Алексеевичлэн улэмез но ужамез, Николай Витрукен тодматскемез сярысь. Пиналъёс озьы ик тодматскизы Л. Прозоровлэн ужан интыысьтыз туспуктэмъёсыныз, суредъёсыныз - куд-огез азьло нокытын возьматъямтэ.Анна Пителина   